Age of Glory

Age of Glory () ialah sebuah siri drama televisyen berbahasa Cina buatan Malaysia yang diterbit oleh usahasama syarikat Double Vision dan penyiar ntv7. Drama yang berlatarkan zaman negara masih baru merdeka ini bukan sahaja dibintangi orang-orang ternama seperti artis TVB Debbie Goh yang bertapak di Hong Kong, diiringi pemberita ntv7 Danielle Dai dan Aenie Wong di samping penampilan istimewa Janet Khoo, malah merupakan pertama kali sutradara James Lee mengarah siri drama berbahasa Cina dan juga genre drama zaman.

Plot
Drama Age of Glory mengisahkan dugaan hidup dan asmara tiga orang wanita pada dekad 1960-an: seorang penari, seorang penyanyi dan seorang suri rumah, berteraskan taman istirahat BB Park (kini Plaza Sungei Wang).

Watak
Watak utama
Lin Yu Lan () / Mei Gui () (Debbie Goh)Berasal dari sebuah keluarga yang seolah-olah mementingkan kaum lelaki berbanding wanita di luar bandar, dia mengikut langkah seorang kekasih, Zhang Guan Sheng, ke Kuala Lumpur dengan sangkaan bermulanya kehidupan bahagia dari saat itu. Namun, dia dijual oleh "kekasihnya" yang rupa-rupanya banyak berhutang kepada ceti haram, menjadi seorang show girl di BB Park. Tanpa disangkanya pula di saat itu barulah hidupnya semakin bagus apabila dia menjadi penghibur berpengaruh di ibu kota pada masa itu. Di kemuncak kemasyhurannya, Mei Gui juga pernah jatuh cinta kepada He Fu Gui si penarik beca.Watak Mei Gui diilhamkan oleh legenda tarian bogel Rose Chan, tetapi langsung tidak dilihatkan watak ini melakukan perbuatan sebegitu. Watak ini pernah dicadangkan agar dipegang Amber Chia.
Huang Shu Juan () (Danielle Dai)Berasal dari perkampungan nelayan, dia tiba di ibu kota untuk merealisasikan cita-citanya menjadi penyanyi. Dia diupah sebagai penyanyi di BB Park dan menghampiri impiannya untuk menjadi artis rakaman dengan menjuarai pertandingan nyanyian di sana. Namun, impian itu tidak kesampaian apabila dia pula jatuh cinta pada seorang anak kaya bernama He Bao Sheng, gara-gara kontrak melarangnya dari berkahwin.
Chen Mei () (Aenie Wong)Asalnya menjadi pembantu di rumah orang berada, termasuk sekali Mei Gui, dia melarikan dirinya kembali ke Pulau Pinang setelah berlaku perselisihan dengan Mei Gui serta diusik di sana-sini oleh Wang Cai yang berpendidikan di luar negara. Lambat-laun dia terpaksa menerima pikatan asmara Wang Cai yang berjaya mengekorinya, walaupun adat resam melarang pembantu rumah berkahwin.

Watak pembantu dan sampingan
He Fu Gui () (Frederick Lee)Mula-mulanya dia seorang penarik beca di sekitar kota, dia mula mengasihi Yu Lan yang ketika baru dicampak ke dalam kancah hiburan malam secara paksa. Setelah lama berasmara, Fu Gui pula makin berada dan menjadi pemandu teksi pula. Rupa-rupanya Fu Gui sudah berumahtangga tidak jauh dari sini, oleh itu demi kesejahteraan keluarganya dia terpaksa berpisah dari Yu Lan.
Zhang Guan Sheng () (Steve Yap)Kekasih pertama Lin Yu Lan. Orang yang kuat berjudi ini berhutang besar kepada ceti haram dan terpaksa menjual Yu Lan untuk melangsaikan hutang itu.
He Bao Sheng () (Leslie Chai)Suami kepada Huang Shu Juan, mula-mulanya hidup bahagia sehingga munculnya seorang kenalan wanita yang seolah-oleh menghidupkan sikap curang Bao Sheng terhadap Shu Juan.
Xie Wang Cai () (Melvin Sia)Pemuda kaya yang bertungkus-lumus tanpa mengendahkan betapa jelik rasa Chen Mei, akhirnya berjaya dan mendirikan rumah tangga bersama di Pulau Pinang.

Penerbitan
Pembikinan siri Age of Glory menelan belanja RM3 juta sepanjang 42 episod. Banyak penekanan diberi pada aspek menyempurnaan nostalgia 60an, termasuk pembinaan sebuah replika BB Park di Port Dickson menurut pelan asal, diiringi unsur-unsur yang unik pada zaman tersebut termasuk fesyen dan busana dan bahasa-bahasa yang ditutur masyarakat zaman itu.

Sambutan
Age of Glory menikmati sebanyak 800 ribu penonton sepanjang tayangan perdananya, iaitu mencatat rekod baru ratings siri drama televisyen bahasa Cina buatan Malaysia.

Rujukan

Pautan luar
Age of Glory di Catch-Up TV ntv7 (perlu mendaftar)
Kategori:Rancangan ntv7
Kategori:Siri drama televisyen Malaysia